
на основание чл. 91 от Кодекса на труда, във връзка с чл. 5 ал. 3 от Наредбата за създаване, управление и контрол на общинските предприятия (Приета с Решение № 714/ 29.07.2010 г. на Общински съвет- Враца) и Заповед № 834/ 26.05.2022 г. на Кмета на Община Враца, Община Враца
ОБЯВЯВА

ПУБЛИЧЕН ПОДБОР за длъжността Директор на Общинско предприятие „Паркинги и гаражи”-град Враца, за срок от 3 (три) години, при следните условия:

1. Описание на длъжността „Директор“:


1.1. ръководи дейността на Общинско предприятие „Паркинги и гаражи“ – град Враца;


1.2. организира и управлява дейността на предприятието съобразно действащото законодателство, решенията на Общински съвет - Враца и актовете на Кмета на Община Враца;


1.3. планира, организира и координира работата на работниците и служителите от предприятието и следи за законосъобразното прилагане на нормативната уредба;


1.4. организира и контролира разходване на средствата в рамките на утвърдения бюджет на предприятието;


1.5. контролира и носи отговорност за спазване на финансово-счетоводната дисциплина и използването на материалните и паричните активи, законосъобразното и целесъобразното разходване на средствата на предприятието и стопанисването на предоставеното общинско имущество.


Длъжностната характеристика за длъжността e на разположение на кандидатите в стая № 16, в сградата на Община Враца.


2. Изисквания към кандидатите:

2.1. да са дееспособни физически лица; 

2.2. да са български граждани;


2.3. да не са осъждани за умишлени престъпления, независимо от реабилитацията и да не са лишени да заемат съответната длъжност; да не са лишени от правото си да упражняват търговска дейност и да заемат материално -отчетническа длъжност;


2.4. да имат висше образование, с образователно-квалификационна степен „магистър”, с област на висше образование – икономика или област, съответстваща на спецификата на дейността на предприятието;

2.4. да имат най-малко 2 (две) години професионален опит.


3. Необходими документи за кандидатстване:


3.1. заявление за участие в публичния подбор- свободен текст;


3.2. автобиография – европейски формат;

3.3. копие от диплома за завършено висше образование, с придобита образователно-квалификационна степен „магистър”;


3.4. документ (свидетелство за съдимост в срок на валидност), доказващ, че лицето не е осъждано за умишлени престъпления, независимо от реабилитацията и не е лишено да заема съответната длъжност; 


3.5. копие от трудова/служебна книжка;


3.6. копия от други видове официални документи, удостоверяващи придобита допълнителна квалификация, имаща отношение към управлението на общинското предприятие (ако има такива);


3.7. медицинско удостоверение от личен лекар за общо здравословно състояние и удостоверение, че кандидатът не се води на учет за психично заболяване;


3.8. декларация за обстоятелствата по чл. 107а, ал. 1 от Кодекса на труда- по образец;


3.9. декларация, че кандидатът не е лишен по съдебен или административен ред от правото да заема длъжността, за която кандидатства и не е лишен с присъда да заема материално - отчетническа длъжност, както и че не е лишен от право да упражнява търговска дейности- по образец.


Копията от представените документи трябва да са ясни и четливи, заверени от кандидатите с гриф „Вярно с оригинала” и подпис.

4. Начин на провеждане на публичния подбор:


4.1. проверка на съответствието на представените документи с предварително обявените изисквания;


4.2. представяне от допуснатите кандидатите на концепция за развитието и дейността на общинското предприятие за тригодишен период (не повече от 40 страници);


4.3. интервю. 


5. Срок и място за подаване на документите

5.1. Документите се подават лично от всеки кандидат, или чрез пълномощник, в сградата на Община Враца, ул. „Стефанаки Савов” № 6, в „Център за административно обслужване” – гише „Общо деловодство”, в едномесечен срок от публикуване на обявата за публичния подбор в местния печат и на сайта на Община Враца.


5.2. Заявленията за участие в публичния подбор, заедно с необходимите документи, се подават в запечатан плик, върху който се изписват трите имена на кандидата, длъжността, за която кандидатства, точен адрес и телефон за връзка.


6. Допускане до участие

6.1. До участие в публичния подбор не се допускат лица, които не са представили всички необходими документи, или представените документи не удостоверяват изпълнението на изискванията, определени в т. 2 от настоящото обявление.

6.2. Допуснатите кандидати ще се уведомят писмено за срока, в който следва да се представят концепциите, и за датата, часа и мястото на провеждане на интервюто, а на недопуснатите кандидати писмено ще се съобщят съображенията за отказа.

7. Оценяване на концепциите:

7.1. Концепция за развитието и дейността на общинското предприятие за тригодишен период, в обем не повече от 40 страници, се представя в запечатан плик, в срок, посочен в уведомлението по предходната точка, и следва да съдържа:


- анализ и оценка на състоянието и дейността на предприятието;


- тенденции и възможности за развитието на предприятието;


- определяне на целите, приоритетните области, очакваните резултати в управлението, финансирането, структурата и организацията на дейността на предприятието, пътищата за постигането им;


- мерки за реализиране на конкретните цели;


- етапи за реализиране на концепцията.


7.2. Критерии за оценка на концепциите:

- общо познаване на материята;

- познаване и прилагане на нормативната база, касаеща работата на предприятието;

- познания в областта на планирането, управлението, ръководството и контрола на дейността на общинското предприятие;

- реалност и приложимост;

- креативно мислене, стил на изложение и логическа структура на концепцията;

- езикова култура.

7.3. Концепцията се проверява от всички членове на комисията, които независимо един от друг преценяват концепцията по 5-степенна скала въз основа на посочените критерии. Крайната оценка е средноаритметична от оценките на проверяващите.

7.4. До участие в интервюто се допускат кандидатите, получили средноаритметична оценка на концепцията най-малко „4” (четири). Резултатите от концепциите, както и датата, часа и мястото на провеждане на интервюто, ще се публикуват на официалния сайт на Община Враца.

8. Интервю:

8.1. Интервюто с кандидатите, постигнали резултат над минималния, ще се проведе в следните направления:

- познания върху нормативната уредба, касаеща дейността на предприятието;

- цялостна административно-управленска и финансова дейност на предприятието;

- виждания на кандидата за развитието и организацията на предприятието.

8.2. По време на интервюто членовете на комисията преценяват качествата на всеки от допуснатите кандидати въз основа на неговите отговори по 5-степенна скала и попълва Оценъчна карта;

8.3. Оценката на всеки кандидат от интервюто е средноаритметична от оценките на членовете на комисията;

8.4. Минималният резултат, при който кандидатът се счита за успешно издържал интервюто, е „4“ (четири).

За допълнителна информация тел.: 0882 44 21 21
КАЛИН КАМЕНОВ

Кмет на Община Враца

